《虎跑泉》
宋代·杨蟠

天藏物启有灵根，玉乳银浆岂易分。
净鉴当空寒自照，流珠落涧远先闻。
润生冉冉双林雨，香出蒙蒙一井云。
今日石鱼行酒地，次山重为勒铭文。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。